বগুড়ার ধুনটে যমুনা নদীতে ডুবে শিশু স্মৃতি রানীর (৩) মৃত্যু হয়েছে। সে ভূতবাড়ী গ্রামের নিরঞ্জন কুমারের মেয়ে। জানা গেছে, গত শনিবার দুপুরে শিশুর মা-বাবা নিজ বাড়িতে ঘুমাচ্ছিলেন। এমন  সময় সে সবার অগোচরে নিরুদ্দেশ হয়ে যায়। এরপর তাকে আর খুঁজে পাওয়া যাচ্ছিল না। পরে ভূতবাড়ী গ্রামে নির্মাণাধীন বন্যা নিয়ন্ত্রণ বিকল্প বাঁধের পাশে খাদের পানি থেকে স্মৃতি রানীর ভাসমান লাশ উদ্ধার করা হয়।    গোদাগাড়ীতে আদিবাসীর  লাশ উদ্ধার  রাজশাহী ব্যুরো  রাজশাহীর গোদাগাড়ী উপজেলার শিমলা গ্রামে আদিবাসী মহিলা মরিয়ম মুরমুরের গাছে ঝুলন্ত লাশ উদ্ধার করা হয়েছে। সে মৃত অথলা মারা-ির স্ত্রী। গত রোববার সকালে গোদাগাড়ী থানা পুলিশ তার লাশ উদ্ধার করে। পুলিশ জানায়, বাড়ির পাশের আম বাগানের একটি গাছের সঙ্গে  মরিয়মের ঝুলন্ত লাশ দেখে স্থানীয়রা থানায় খবর দেয়। পরে গোদাগাড়ী থানা পুলিশ ঘটনাস্থলে পেঁৗছে তার লাশ উদ্ধার করে থানায় নিয়ে যায়। তার শরীরে একাধিক আঘাতের চিহ্ন রয়েছে। তাকে ধর্ষণের পর হত্যা করে গাছে লাশ ঝুলিয়ে রাখা হয়েছে বলে পুলিশ ধারণা করছে।    পঞ্চগড়ে সাজাপ্রাপ্ত কয়েদির মৃত্যু  পঞ্চগড় প্রতিনিধি  পঞ্চগড় সদর হাসপাতালে চিকিৎসাধীন অবস্থায় আব্দুর রহিম (৬০) নামের এক কয়েদির মৃত্যু হয়েছে। গত শনিবার সন্ধ্যায় তিনি মারা যায়। ওই কয়েদির বাড়ি আটোয়ারী উপজেলার মির্জাপুর ইউনিয়নের মির্জাপুর গ্রামে। জেলা  কারাগার সূত্র জানায় একটি হত্যা মামলায় ১০ বছরের সাজাপ্রাপ্ত হয়ে গত বছরের ৯ ফেব্রুয়ারি থেকে জেলা কারাগারে ছিলেন। গত ১৭ মার্চ ডায়াবেটিক, হৃদরোগ ও উচ্চ রক্তচাপসহ বিভিন্ন জটিল রোগে আক্রান্ত হয়ে রংপুর কেন্দ্রীয় কারা হাসপাতালে চিকিৎসাধীন ছিলেন। শনিবার বিকালে তাকে রংপুর কারা হাসপাতাল থেকে পঞ্চগড় জেলা কারাগারে আনা হয়। এখানে অসুস্থ হয়ে পড়লে সন্ধ্যা প্রায় ৭টায় তাকে সদর হাসপাতালে চিকিৎসার জন্য ভর্তি করা হয়। এর কিছুক্ষণ পর তিনি মারা যান।    কাজিপুরে ক্ষেতের ফসল ও বৃক্ষের চারা নষ্ট  কাজিপুর প্রতিনিধি  পূর্বশত্রুতার জের ধরে সংখ্যালঘু সমপ্রদায়ের দুবিঘা জমির পাট বিনষ্ট করেছে একদল সন্ত্রাসী। গত শুক্রবার রাতে উপজেলার চালিতাডাঙ্গা গ্রামে এ ঘটনা ঘটে। অভিযোগে জানা গেছে চালিতাডাঙ্গা গ্রামের সংখ্যালঘু হিন্দু সমপ্রদায়ের মৃত পদলাল সাহার ছেলে প্রভাস চন্দ্র সাহার লিজকৃত ৪৫ শতক জমির উঠতি ফসল পূর্বশত্রুতার জের ধরে একই গ্রামের নুরু, হেলাল, রব্বানী, কানু, সোনার উদ্দিন, জিয়া, নজা ও সাইফুলসহ ৩০-৩৫ জনের একদল সন্ত্রাসী শুক্রবার রাতে ওই জমির পাট কেটে বিনষ্ট করেছে। এ ব্যাপারে ৮ জনকে আসামি করে কাজিপুর থানায় মামলা হয়েছে। পুলিশ ঘটনার  স্থল পরিদর্শন করেছে। অন্যদিকে কাজিপুর উপজেলার পূর্ব মাজনাবাড়ি গ্রামে পূর্বশত্রুতার কারণে মৃত আহাদ আলী খোন্দকারের ছেলে জমশের আলী খোন্দকার ছাওপাগলার বসতভিটার প্রায় ২ শতাধিক বিভিন্ন জাতের ফলজ ও বনজ গাছের চারা কেটে বিনষ্ট করেছে। এ ব্যাপারে সিরাজগঞ্জ কোর্টে একই গ্রামের মজিবর, মহর আলী, জহু, কিনু, জহুরুল ও শাহ্ আলমসহ ১০-১২ জনের বিরুদ্ধে মামলা দায়ের হয়েছে। মামলা দায়েরের পর ওই সন্ত্রাসীরা বেপরোয়া হয়ে উঠেছে। তারা বাদীসহ পরিবারের অন্যদেরকে প্রাণনাশের হুমকি দেয়ায় তারা নিরাপত্তাহীনতায় ভুগছে।